# Kuo liliu ‘a e lao ki he totongi fakafo’ingāue (piecework)

**Kuo fai ‘e he Komisoni ki he Ngaue Vahevahe Taau (Fair Work Commission) ‘enau tu’utu’uni ki ha liliu ‘o e ngaahi lao ki he totongi fakafo’ingāue ‘i he ‘Horticulture Award’ (Totongi ‘a e Va’a Fakafuofua totongi Ki he Ngaahi Ngoue ‘o Tokanga) mei he ‘aho 28 ‘o ‘Epeleli 2022.**

Ko ha tokotaha ngāue totongi fakafo’ingāue koe ‘i he mala’e ko ia ‘o e ngoue’i ‘o tokanga? Ma’u ‘a e ngaahi ola ‘o e liliu ni ma’au ‘i he ngaahi fakamatala ‘i lalo ni.

## Ko hai ‘oku uesia ai?

Kinautolu kotoa pe ‘oku ngāue fakafo’ingāue ‘i he malumalu ‘o e Va’a Fakafuofua totongi Ki he Ngaahi Ngoue ‘o Tokanga. Ko e tokotaha ngāue ni ko ha taha ngāue ‘oku totongi ‘o fakatatau ki he lahi ‘o e fo’ingāue. ‘Oku tefito ‘i he lahi ‘o e me’a kuo ne toli, peki, puluni pe ngaohi.

## Ko fe taimi ‘e kamata ai ‘a e liliu ni?

Ko e liliu ko ‘eni ‘e kamata ia mei ho’o fuofua vahe ‘e ‘oatu ‘i he pe ‘osi ‘a e ‘aho 28 ‘o ‘Epeleli 2022.




## Ko e hā ‘a e ngaahi liliu?

### Totongi ma’ulalo taha ‘oku fakapapau’i atu

Ko e kau ngāue fakafo’ingāue ‘oku fakapapau'i 'oku nau vahe 'i he tu’unga vahenga ma’ulalo taha. ‘A ia leva ‘oku ‘uhinga ko e kau ngāue fakafo’ingāue kuo pau ke totongi ‘i he **totongi ma’olunga ange** ‘i ha taha pe ‘o e:

* lahi ‘o e ngaue kuo nau fai ‘i he ‘aho ‘o fakatatau ki he totongi fakafo’ingāue: **pe**
* ko e ha na’a nau mei ma’u he ‘aho tu’unga ‘i he ‘enau totongi lau houa, ‘a ia ko e totongi si’isi’i taha fakahoua (kau ai ha vahenga kesuolo) ‘i he malumalu ‘o e totongi ki he kau Fakafuofua totongi ki he Ngoue ‘o Tokanga liunga ‘aki ‘a e lahi ‘o e houa kuo ne ngaue’i ‘i he fo’i ‘aho ko ia.

**pe**



### Lekooti fo’ou ki he ngāue lau fakafo’ingaue

‘Oku fetongi ‘e he lekooti ki he ngāue fakafo’ingāue ‘a e aleapau fakafo’ingāue. ‘E fiema’u ke ’oatu ‘e ho’o ngaue’anga ‘a e Lekooti lau fakafo’ingaue ‘a ia kuo nau ‘osi fakamo’oni hingoa ki ai **kimu’a** pea ke kamata ‘i ho’o fo’i ngaue lau fakafo’ingaue.

### Lekooti fo’ou ‘o e taimi mo hono ngaahi mahu’inga

Kuo pau ke tauhi ‘e ho’o ngaue’anga ‘a e lekooti ‘o e ngaahi houa ‘oku ke ‘osi ngaue’i ‘i he ’aho taautaha pea mo hono mahu’inga fakafo’ime’a ’oku tuha mo e ngaahi houa ko ia.

## Tauhi foki mo ha’o lekooti ‘a ’au

Ngaue ‘aki ’emau [me’a ngaue ta’etotongi lekooti ’eku ngaahi houa](http://www.fairwork.gov.au/app) (fairwork.gov.au/app) ke ke lava ‘o ‘ilo’i ho’o ngaahi houa mo e lahi ho’o ngaue (fakatātā’aki ‘eni, koe ha e lahi ’o e me’a kuo ke ‘osi toli, fa’o pe puluni).

## Teu ma’u nai mei fe ha toe ngaahi fakamatala?

Ma’u ‘a e fakamatala fakamuimuitaha ‘i he lao ko ia ki he fokotu’utu’u ngāue fakafo’ingāue ‘i ho’o ‘a’ahi ki he ’emau [’Horticulture Showcase’](http://www.fairwork.gov.au/horticulture) ‘i he fairwork.gov.au/horticulture pea ke [kole ke ke hu mai ki he ‘emau ‘imeili ‘o e ngaahi tu’utu’uni fakamuimui taha](http://www.fairwork.gov.au/emailupdates) ‘i he fairwork.gov.au/emailupdates